google/wiki40b huggingface dataset:
Tromsøsund

Tromsøsund er en tidligere kommune i Troms fylke. Den eksisterte fra 1838 til utgangen av 1963. Ved opprettelsen hadde den navnet Tromsøe landdistrikt.
I 1860 ble Balsfjord fradelt som egen kommune. Tromsøsund hadde 2 632 innbyggere etter fradelingen. Den 1. januar 1861 ble en del av Tromsøsund med 110 innbyggere overført til Tromsø by. Den 1. januar 1873 ble en del av Malangen med 287 innbyggere overført til Tromsøsund. Samtidig ble en ubebodd del av Tromsøsund overført til Tromsø. Den 1. juli 1915 ble en del av Tromsøsund med 512 innbyggere overført til Tromsø. Den. 1. juli 1955 gikk en del med 1 583 innbyggere samme veg.
I 1948 kjøpte staten eiendommen Åsgård, gnr. 118, bnr. 1, i Tromsøsund. I 1961 var Åsgård sykehus ferdig bygget og klar for delvis drift og overført fra staten til Troms og Finnmark fylkeskommuner og bykommunene Harstad, Tromsø, Hammerfest, Vadsø og Vardø.
1. januar 1964 ble Tromsøsund og Tromsø kommuner, samt deler av Hillesøy og Ullsfjord kommuner, slått sammen til den nye Tromsø kommune. Tromsøsund hadde ved sammenslåingen 16 727 innbyggere.
Lokalhistoriewiki har en oversikt over grenseflyttingene mellom Tromsøsund og Tromsø.
Yutu (rover)

Yutu (kinesisk: 玉兔, pinyin: Yù tù, etter den mytiske Jadekaninen kjent fra kinesisk mytologi) er et kinesisk ubemannet forskningskjøretøy som landet på månen 14. desember 2013. Den var med det den første myklandingen på månen siden 1976, og det første månekjøretøyet etter sovjetiske Lunokhod 2. Yutu er en del av Chang'e 3-ferden og veier 120 kg.
Navnet Yutu hadde den fått etter en avstemning på internett i Kina.
Roveren rullet ut på månen helt i utkanten av det planlagte landingsområdet, men dette området i Mare Imbrium er etter alt å dømme mer interessant enn det opprinnelig påtenkte (Sinus Iridum) - det kan berike kunnskapen om månens geologiske historie enda mer. Chang'e 3 landet i ytterste nordre rand av en rekke gamle lavaområder. Det lave antallet krater i området tilsier at dette er et geologisk relativt ungt område i månehistorien. Selv om det er uklart når den vulkansk aktive perioden kom til sin avslutning, kan man være rimelig trygg på at utbruddene ikke begynte før så sent som for 3,9 milliarder år siden. I Mare Imbrium kan det synes som om lavaen er mellom en og 2,5 milliarder år gammel. Dermed er måneoverflaten vesentlig yngre her enn de områdene man tidligere har hentet ned månesteiner fra. 
Yutu kan dermed stå for viktige oppdagelser om den geologiske aktivitet på månen, ved at data fra funnene kan muliggjøre en rekonstruksjon av den vulkanske stratigrafi på denne delen av månen. Kanskje kan man da også gjøre seg opp en oppfatning om naturressurser som kunne være av interesse på jorden.
Yutu hadde sluttet å sende signaler i mars 2015.
Christian Smit

Antroposof

Christian Smit var blant pionérene i den norske antroposofiske bevegelsen. Lesningen av Rudolf Steiners bok Kristendommen som mystisk kjensgjerning fikk avgjørende betydning for ham, og han reiste til Berlin i Tyskland for å møte Steiner rett etter fullført juridikum vinteren 1910-11. TIlbake i Norge  engasjerte Christian Smit seg i Antroposofisk Selskap i Bergen. I 1913 var Rudolf Steiner i Bergen i forbindelse med et norgesbesøk, og han bodde da hos Christian Smits mor, Jacoba Johanne Smit.

Prest i Kristensamfunnet

I sitt 40. år avbrøt Christian Smit juristkarrièren og reiste til Stuttgart, der han studerte ved Kristensamfundets presteseminar og ble presteviet av trossamfunnets leder, Friedrich Rittelmeyer. I 1927 ble han den første presten i Kristensamfundet i Norden. Han virket som prest frem til året han døde.
Sandvikvåg

Sandvikvåg er en ferjehavn i Fitjar kommune i Sunnhordland. Havna er den sørlige delen av et av de mest trafikkerte ferjesamband i Norge, som går mot Halhjem i Os kommune, samt et mindre samband mot Husavik på Huftarøy i Austevoll kommune.
Fejekaien ble etablert i 1964, og har i dag to ferjelemmer. I 2006 ble både ferjekaien og oppstillingsplassen utvida i forbindelse med at nye gassdrevne og større ferjer ble tatt i bruk. I dag har kaien en kapasitet på 300 biler til Halhjem og 50 biler til Husavik. Ferjesambandet Halhjem-Sandvikvåg trafikkeres i dag av 3 gassferjer fra rederiet Fjord1.
Sandvikvåg har åpning ut mot Selbjørnsfjorden.
Xingning (Meizhou)

Xingning (kinesisk: 兴宁; pinyin: Xīngníng) er et byfylke i byprefekturet Meizhou i provinsen Guangdong i Folkerepublikken Kina.
Befolkningen var på 1 464 609 innbyggere i 1999.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Ford Nucleon

Ford Nucleon var en atomdrevet konseptbil som ble utviklet av Ford Motor Company i 1958. Det ble aldri bygget noen fungerende eksemplarer, men bilen inneholdt en liten atomreaktor fremfor en tradisjonell forbrenningsmotor. Montert bak passasjerkupéen var en effektkapsel, som inneholdt en radioaktiv kjerne. Denne var utviklet for å være enkel å bytte ut, avhengig av ytelsesbehov og avstanden som skulle tilbakelegges.
Bilens drivverk skulle være basert på elektroniske momentomformere koplet til hvert enkelt hjul, og det ble sagt at biler som Nucleon skulle ha en rekkevidde på 8 000 kilometer eller mer, avhengig av størrelsen på den radioaktive kjernen. Når kjernen ikke lenger fungerte måtte bilen fraktes til en ladestasjon, som forskerne så for seg skulle erstatte bensinstasjoner. Her ble bilen utstyrt med en ny kjerne.
Bilen ble aldri bygget eller satt i produksjon, men en ikke-fungerende modell står utstilt på Henry Ford Museum i Michigan, USA.
Ta kvelden

Seertall

Serien hadde et seertall som i snitt lå på rundt 160 000. Premieren ble sett av 186 000.
William Jennings Bryan

Liv og virke

Bryan var medlem av Representantenes hus for Nebraska i to mandatperioder, fra den 4. mars 1891 til den 3. mars 1895. Han vatr så kandidat til USAs senat, men tapte. 
Hans kandidatur i presidentvalget i 1896 satte et landemerke idet han med 36 år var den yngste som var blitt nominert for et av USAs større partier. Med røtter i den populistiske bevegelses reformkrav drev han gjennom banebrytende kampanjemetoder (blant annet med togreiser over landet med hundrevis av taler), satte sosiale og økonomiske spørsmål på spissen med en sosialreformistisk linje, og forsvarte småbøndene overgor østkystens industri- og kapitalinteresser. Han ville at delstatene skulle ge ut egne penger, velga sine senatorer ved alminnelig valg, gikk inn for kvinnelig stemmerett, føderal og progressiv innteksskatt, og motsatte seg såvel gullstandard som penger utgitt av bankene. 
Disse krav ble i stor grad gjennomført i og umiddelbart etter demokraten Woodrow Wilsons presidenttid (1913-1921), noe som viste hvilket grep Bryan til tross for sitt image som populistisk og uvalgbar demagog hadde over partiet. Han ble utsett til utenriksminister etter Wilsons seier, men fratrådte etter en tvist om holdningen overfor Tyskland etter RMS Lusitanias torpedering. Bryan var sterkt isolasjonistisk sinnet og motstander av Wilsons idealistiske utenrikspolitikk som var ment å styrke demokratiske stater og spre anglosaksiske frihetsverdier. 
Kombinasjonen av Bryans innenrikspolitiske og Wilsons utenrikspolitiske intervensjonisme kom til å danne grunnlagene for demokratenes hovedprogram under Franklin D. Roosevelt, Harry S. Truman, John F. Kennedy og Lyndon Johnson.
I kulturspørsmål var Bryan sterkt konservativ og ble til tross for sin bakgrunn i Illinois en levende karikatur av en bakoverskuende sørstatsdemokrat. Mest kjent ble han kanskje for «apeprosessen» (Scopesrettergangen) i Dayton i Tennessee i 1925, da han støttet anklagene mot en lærer, John T. Scopes, som ble anklaget og felt for å ha undervist om evolusjonsteorien. Bare dager etter dommen falt døde Bryan i Tennessee på vei til et politisk møte, 65 år gammel. 
Hans bror Charles W. Bryan ble nominert som demokratisk visepresidentkandidat i 1924 men tapte stort mot republikaneren Calvin Coolidges populære administrasjon. Dottern Ruth Bryan Owen var kongressmedlem for Florida 1929-1933 och ambassadør i Danmark 1933-1936, der hun senere døde.

William Jennings Bryan som den feige løven

Ifølge forfatteren Ellen Hodgson Brown er Trollmannen fra Oz en allegori om behovet av pengereform. Frank Baum, forfatter av boken, sympatiserte med Populistpartiet og med William Jennings Bryan. Han gikk også i en protestmarsj til støtte for William Jennings Bryans kandidatur til president i 1896. Hodgson Brown gjør gjeldende at  Blikktømmerhoggeren i historien representerer fabrikkarbeiderne, Fugleskremselet symboliserer bøndene, den onda Heks i Vesten representerer bankfamilien Rockefeller og at Den feige løven representerer William Jennings Bryan.
Alternative Party

Alternative Party er et demoscene- og kunstarrangement i Finland. Det ble første gang arrangert i Åbo i 1998, og har siden 2000 hatt base i Helsingfors. Arrangementet er organisert av Alternative Party ry, som er en ideell organisasjon.
Alternative Party er et av de største demoscene-arrangementene i Finland. Målet med arrangementet er å oppmuntre kunstnere (både demoscene og tradisjonell kunst) til kreativitet og nye perspektiver – uavhengig av utstyr. Arrangementet er kjent for sine spesielle konkurranser. Hovedfokuset er på gamle og obskure datamaskiner, men moderne utstyr kan også brukes.

Program

I egenskap av å være et demoparty har Alternative Party konkurranser. Konkurransene, foruten hoveddemokonkurransen, har en tendes til å forandres hvert år som en ekstra utfordring. Det er også en tradisjonell konsert den første kvelden, av artister med demoscene-bakgrunn.
Christopher Andreas Brun

Personlige liv

Christopher Andreas Brun var sønn av Melchior Falck Heiberg Brun (f. 1862 i Bergen) og Clara J. Brun (f. Johannesen i Oslo i 1859). Han giftet seg i Tromsø i 1922 med Ruth Haugen (f. 1898). De fikk fire barn.

Andre verdenskrig

Christopher Andreas Brun tjenestegjorde som løytnant ved Kvarven fort ved angrepet på Norge den 9. april 1940. Han var blant de første Milorg-lederne i Bergen og var sjef for etterretningstjenesten. Han avanserte siden til kaptein og forestod i lengre tid utsmuglingen av særlig viktige politiske og militære flyktninger (Englandsfarten). Han ble arrestert den 31. januar 1942 av Gestapo og satt først på Møllergata 19, deretter Grini før han ble sendt til konsentrasjonsleire i Tyskland. Først Natzweiler, deretter Dachau og til slutt Dautmergen som var en underleir av Natzweiler-Struthof. Brun døde der som NN-fange («Nacht und Nebel» eller Natt og Tåke-fange) den 7. januar 1945.
Christopher Andreas Brun ble tildelt post mortem: Haakon VIIs Frihetskors, krigsmedaljen og deltakermedaljen med rosett.
Lena (sang)

«Lena» er en norsk sang. Melodien er skrevet av Kjell Karlsen med tekst av Terje Mosnes. 
Den var ett av bidragene til Melodi Grand Prix 1969, den norske uttakingen til Eurovision Song Contest 1969 i Madrid i Spania. Sangen ble framført på norsk av Odd Børre. I den norske finalen endte «Lena» på en andreplass med ni poeng: fem fra Ålesund, to fra Trondheim og ett fra Bodø og Kristiansand.
Lørdagsredaksjonen

Musikk

Sangen «Hersker og narr», som ble fremført av Rolf Just Nilsen i programmet, ble i 1985 innspilt og utgitt på nytt av Erik Bye på hans album Vandring på Vår Herres Klinkekule. Bye uttalte at sangen var tilegnet Nilsen.
Fylkesvei 4196

Fylkesvei 4196 går mellom Åsemoen og Røynebu i Kvinesdal kommune. Veien er 7,4 km lang.
Frem til 2019 hadde veien betegnelsen Fylkesvei 835.
Moskovskijstasjonen

Moskovskij-stasjonen (russisk: Моско́вский вокза́л, Moskovsky vokzal), også kalt Moskvastasjonen, er en sentral jernbanestasjon ved Nevskij prospekt og Vosstanija-plassen i St. Petersburg, med en lett gjenkjennelig nyrenessantisk bygningsfasade. Stasjonen er endestasjon for St. Petersburg–Moskva-jernbanen og andre jernbanelinjer fra det sentrale og sørlige Russland, Sibir, Øst-Ukraina og Krim.
Stasjonen ble oppført i 1844-51 av arkitekt Konstantin Thon. Fasaden har to etasjer med korintiske søyler, og er toppet med et to-etasjers klokketårn. Stasjonens interiør ble rekonstruert i 1950-52 og 1967, men fasaden forble uforandret. En Lenin-byste på en høy pidestall ble samtidig satt inn i hovedhallen, men denne ble i 1993 erstattet av en bronsebyste av Peter den store.
Arsuk

Arsuk er en liten bygd på Grønland grunnlagt 1. september 1805. Bygden ligger i Sermersooq kommune. Den har ca. 170 innbyggere, og ligger i Vestgrønland, i nærheten av byen Paamiut.
Byen ligger ved foten av fjellet Kungnait (1 396 m), ved munningen av Arsukfjorden. På sydsiden av fjorden ligger Ivittuut med sine forekomster av kryolitt. Utenfor fjorden ligger øya Arsuk Ø, som strekker seg 908 moh.
Go-Kart Records

Go-kart Records er et New York-basert plateselskap som fokuserer på pønk-musikk. I 2003 la plateselskapet seks album ut på Internett til gratis nedlasting.
Eulasiodora

Utseende

Middelsstore, smale, svarte praktbiller, kroppen delvis kledt med lyse skjell. Hodet er forholdsvis lite, pronotum rundet, bredere enn langt og litt bredere enn de lange og smale dekkvingene. Antennene er korte og tynne.

Utbredelse

Arten er utbredt i det sørlige Afrika.
Allothnonius

Utbredelse

Slekten er utbredt i Australia.
Chengkou

Chengkou (kinesisk: 城口县; pinyin: Chéngkǒu Xiàn) er et fylke i byprovinsen Chongqing i Folkerepublikken Kina. I 1999 hadde det en befolkning på 212 753 innbyggere.
UCI ProTour 2007

UCI ProTour 2007 er den tredje sesongen UCI arrangerer sin ProTour, der ProTour-lagene er garantert plass og forpliktet til å stille i alle ProTour løpene.
Etter flere dopingskandaler de siste årene, sist ved Floyd Landis' positive testosterontest i Tour de France 2006, ble Phonak-laget oppløst, da den nye sponsoren iShares bestemte seg for å ikke gå inn i sykkelsporten. Lisensen ble gitt til Unibet.com-laget, mens Liberty Seguros-lisensen ble gitt til Astana-laget. 
Danilo Di Luca så lenge ut til å gå av med seieren i sammenlagtkonkurransen, men etter at den italienske olympiske komité utestengte Di Luca i tre måneder for hans forbindelser til en dopinglege, bestemte UCI å ekskludere han fra konkurransen.
Overklasse

Overklasse er et sosiologisk begrep som brukes om den øverste klassen i et klassedelt samfunn. Betegnelsen brukes om "den klassen eller det sjiktet som har den ledende stilling i et lands sosiale og økonomiske liv, med den politiske makt som følger med det."  Hva som regnes som overklasse varierer fra land til land. Familiebakgrunn, kulturell kapital og økonomisk velstand er vanlige faktorer.
Inndelingen i klasser har sitt opphav i de liberalistiske klasseteorier som oppstod på 1700-tallet og begynnelsen av 1800-tallet, hos tenkere som Jean-Baptiste Say (1767–1832), Charles Comte (1782–1838) og Charles Dunoyer (1786–1862), og er omstridt.
I de fleste europeiske land ble innbyggerne tradisjonelt delt i tre stender, nemlig adel, geistlighet og bondestand. Med den industrielle revolusjon ble forskjellene mellom overklassen og underklassen større , og en middelklasse vokste frem.
I Storbritannia bestod overklassen tradisjonelt av landeiere og aristrokater som arvet sine titler. Flertallet av overklassen etter middelalderen kom fra tidligere handelsfamilier som ble tildelt titler eller giftet seg til dem. Etter andre verdenskrig ble også andre med rikdom og innflytelse ansett som overklasse.
I Norge fra 1600-tallet utgjorde høyere embetsmenn og det velstående handelsborgerskapet tradisjonelt en økonomisk overklasse, ofte på regionalt nivå. Napoleonskrigene gjorde at Storbritannia innførte en kraftig importtoll på trelast, noe som førte til mange konkurser og at den økonomiske overklassen i praksis forsvant. Etter Napoleonskrigene ble embetsstanden den dominerende gruppen både på landsbygda og i byene.
Ifølge marxistisk teori er overklassen, eller kapitalistene, de som eier produksjonsmidlene. Interessemotsetningene mellom disse og proletariatet, eller arbeiderklassen, anses som uoverstigelige og vil, ifølge teorien, øke helt til klassekampen fører til at arbeiderklassen seirer og avskaffer privat eiendomsrett og lager et klasseløst samfunn.
Syndrom

Syndrom er et medisinsk uttrykk for en sammenstilling av symptomer og tegn som ofte opptrer sammen. Syndrombegrepet er deskriptivt, og bygger på empirisk opparbeidet kunnskap om samvariasjon av symptomer og tegn. Mange syndromers årsaksforhold er i ettertid blitt kjent, som for eksempel ved Downs syndrom. Ofte er imidlertid årsaksforholdene ukjent, som for eksempel ved schizofreni.
Islandsk mesterskap i friidrett 2017

Islandsk mesterskap i friidrett 2017 ble arrangert 8. og 9. juli 2017, i Selfoss på Island.
Romandie rundt 2009

Romandie rundt 2009 var den 63. utgaven av Romandie rundt og ble arrangert fra 28. april til 3. mai.  
I tillegg til ProTour-lagene ble Cervélo TestTeam og BMC Racing Team invitert.
Tsjekkeren Roman Kreuziger vant sammenlagt etter å ha blitt nummer to i 2008.
Mimotragocephala

Utseende

Sternotomini er middelsstore, noe brede, litt blanke trebukker. Disse artene utmerker seg gjerne med livlige farger, ofte med innslag av brunrødt og grønt.
Antennene er lengre enn kroppen.

Levevis

Som de fleste andre trebukker borer larvene i ved.

Utbredelse

Arten lever på Madagaskar.
Sørlandets maritime videregående skole

Sørlandets maritime videregående skole er en privatskole i Kristiansand, skolen tilbyr to linjer Vg1 Teknikk og industriell produksjon og Vg2 Maritime fag.
Skolen er eid av Sørlandets Seilende Skoleskibs Institution og institusjonen eier også skoleskipet MS «Sjøkurs» som fungerer som internat for elevene og skoleskip. Skolen har i løpet av et skoleår omtrent 10 uker seilingstid, der skipet besøker både norske og utenlandske havner.
Skolen har i dag 60 elever fordelt likt på de to linjene. Skolen har internatplikt, og alle elever må betale 6000 kr per måned for kost og losji. Dette dekker også tokt med skipet. Kost og losjipengene dekkes helt eller nesten helt av Statens lånekasse for utdanning. Hvor mye stipend den hver enkelt får dekket av lånekassen er det visse kriterier og bestemmelser for.

Skipet

Skipet er det tidligere hurtigruteskipet «Ragnvald Jarl». Det gikk som hurtigrute fra 1956 og helt fram til midten av 1990-tallet. Da ble det overtatt av Rogaland sjøaspirantskole (som driver maritim videregående opplæring i Stavanger), og omdøpt «Gann». I mars 2007 kom skipet til Kristiansand, har fått tilbake den originale fargen på skroget, og heter «Sjøkurs».

Utdanningsløp

Vg1 TIP er et bredt grunnlag for videre utdanning. Elever som ønsker å bli skips-offiser, må velge Vg2 Maritime fag. TIP eller Vg1 Elektro er inntakskrav. Skolens elever bor på skoleskipet gjennom hele utdanningsperioden, er på tokt til inn- og utland, og hele miljøet forbereder elevene på utviklingen videre mot en lærlingeplass på skip i 2 år, fagbrev som matros/motormann, videre skolegang og sertifikat(er) som skipsoffiser. Skolen mener det beste grunnlaget er å lære om skip på skip. Alle Vg2-elever som oppfyller kravene til Maritimt opplæringskontor seriøst, får læreplass.
The Daily Telegraph

Nettavis

Nettavisen som er tilknyttet papirutgaven, er Telegraph.co.uk. Den inkluderer artikler fra papirutgavene til The Daily Telegraph og The Sunday Telegraph, samt «breaking news», «features», «picture galleries» og blogger.
Den ble kåret til «UK Consumer Website of the Year 2007»  av «the Association of Online Publishers».
Nettstedet blir ført tilsyn med av Edward Roussel, digital redaktør for eierselskapet, Telegraph Media Group, og Marcus Warren som redaktør. Øvrig redaksjonsstab omfatter blant annet Shane Richmond, Ian Douglas og Chei Amlani,
NM i roing 2010

NM i roing 2010 ble arrangert på Årungen Rostadion 4.-5. september 2010. 
Kongepokalvinnere ble Horten Roklubb (dobbeltsculler med Olaf Tufte og Kjetil Borch) og Bærum Roklubb (singlesculler lettvekt med Hilde Gudem).
Tsjekkias herrelandslag i fotball

Historie

Tsjekkia deltok i sitt første VM-sluttspill i 2006 etter å ha kvalifisert seg ved å slå Norge 1-0 i to omspillskamper. De spilte sin første sluttspillkamp mot USA 12. juni 2006 i en kamp Tsjekkia vant 3-0. Jan Koller scoret landets første VM-mål da han ga laget ledelsen 1-0 i det 5. spilleminutt i denne kampen.
Acanthops falcataria

Utseende

Arten er middelsstore og slanke knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanlig hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form.

Utbredelse

Acanthops falcataria finnes i Argentina, Brasil, Ecuador, De små Antiller, Tobago, Trinidad, Colombia, Mexico, Panama, Surinam og Venezuela.
Aston Martin DB2/4

Mark II

Mark II ble introdusert i 1955, og hadde blant annet endrede halefinner, nye hovedlykter og flere kromdetaljer.
Kongresshallen

Kongresshallen i Nürnberg er en del av arrangementskomplekset hvor det tyske nasjonalsosialistiske partiet, NSDAP, holdt sine  rikspartidager på 30-tallet.  Kongresshallen var tiltenkt som kongress-senter for det tyske nazipartiet, og skulle ha plass til 50 000 deltakere.
Den hesteskoformede bygningen ble designet av arkitektene Ludwig og Franz Ruff..  Arbeidet med bygningen startet i 1937 og frem til krigen startet i 1939 arbeidet 1400 mennesker med prosjektet.  
Det er kun den ytre delen av bygningen som ble ferdigstilt.  
Den indre delen av bygningen (selve salen) har i mange år blitt benyttet som parkeringsplass.   Den ytre del av bygningen har vært planlagt som shopping center.  I dag holder museet ”Dokumentationszentrum Reichsparteitagsgelände” til i kongresshallen.  Nürnberg kommune tok initiativ til senteret i 1994 og arkitekten Günther Domenig vant en konkurranse om å omgjøre en del av bygningen til et dokumentasjonssenter.  Senteret åpnet 1. november 2001.
Boksing under Panamerikanske leker 1971

Boksing under Panamerikanske leker 1971 ble arrangert i Cali i Colombia fra 25. juli til 6. august 1971. Det var totalt 11 vektklasser og Cuba ble beste nasjon med fire gullmedaljer foran Mexico med to.
Geiterygghytta

Geiterygghytta er en betjent turistforeningshytte tilhørende DNT Oslo og Omegn beliggende i Skarvheimen (Buskerud) på 1224 meters høyde. Hytta åpnet først i 1914. Hytta ligger ved Geiteryggen aller øverst i Aurlandsdalen og er mye brukt som utgangspunkt for turer i Aurlandsdalen. En annen mye brukt tur-rute er Finse-Geiterygghytta. Hytta ligger 2 km fra fylkesvei 50.
Familien Eira har vært bestyrer for hytta siden 1950. Nytt vertskap fra 2017 er Marit og John Wøllo.
Ved hytta finnes jettegryter, Kittilsbuhøla som var bebodd av en mann i 20 år og dyregraver.